PTTGC ไม่ได้มาเล่นๆ
เรื่องนี้อธิบายได้ง่ายมากๆ เพราะเพียงแค่หยิบตัวเลขผลประกอบการออกมาพูด ก็ทำให้นักลงทุนเห็นภาพความน่าสนใจของหุ้น PTTGC ได้อย่างชัดเจน จึงขอพูดถึงประเด็นดังกล่าวมากเป็นพิเศษ เพราะเป็นหนทางเดียวที่ทำให้นักลงทุนเข้าใจการทะยานขึ้นของหุ้นแบบไม่มีลิมิตได้ค่อนข้างดี
26 ก.พ. 2560

สภาแมงเม่า : ดร.สมชาย
 
คุณวินัย จากดอนเมือง กรุงเทพฯ พุดถึงสถานการณ์ของหุ้น PTTGC หรือ บริษัท พีทีที โกลบอล เคมิคอล จำกัด (มหาชน) เป็นอะไรที่น่าสนใจมากๆ เนื่องจากราคาหุ้นปรับตัวขึ้นอย่างต่อเนื่องตั้งแต่ต้นปี และดูท่าทางจะปรับตัวขึ้นไปอีกเรื่อยๆ จึงอยากให้อาจารย์ช่วยพูดถึงโอกาสที่หุ้นจะทะยานขึ้นไปทำ new high เพื่อใช้ประกอบการลงทุนด้วย เพราะหุ้นตัวนี้เป็นบลูชิบเพียงไม่กี่ตัวที่ขึ้นอย่างแข็งแกร่งครับ
 
เรื่องนี้อธิบายได้ง่ายมากๆ เพราะเพียงแค่หยิบตัวเลขผลประกอบการออกมาพูด ก็ทำให้นักลงทุนเห็นภาพความน่าสนใจของหุ้น PTTGC หรือ บริษัท พีทีที โกลบอล เคมิคอล จำกัด (มหาชน) ได้อย่างชัดเจน จึงขอพูดถึงประเด็นดังกล่าวมากเป็นพิเศษ เพราะเป็นหนทางเดียวที่ทำให้นักลงทุนเข้าใจการทะยานขึ้นของหุ้นแบบไม่มีลิมิตได้ค่อนข้างดี
เหล่านี้เป็นข้อมูลที่อาจารย์พยายามให้นักลงทุนลองศึกษาค้นคว้าด้วยตนเองเป็นประจำ เพราะตัวนักลงทุนสามารถสรุปเรื่องที่เกิดขึ้นได้ด้วยตนเอง จึงไม่มีความจำเป็นต้องไปถามคนอื่นให้มากความนะครับ
ที่สำคัญคือ เมื่อเจาะจงไปยังงบการเงินด้านล่างจะเห็นว่า ความสามารถในการทำกำไรดีขึ้นในช่วง 1-2 ปีที่ผ่านมา ซึ่งแสดงให้เห็นว่า PTTGC มีการบริหารจัดการที่มีประสิทธิภาพ จึงเบ่งตัวเลขกำไรออกมาค่อนข้างดี ทั้งที่ตัวเลขรายได้ไม่เติบโตอย่างมีนัยสำคัญ
 
(หน่วย : ล้านบาท)
 
ข้อมูลข้างต้นยังบอกให้รู้อีกอย่างหนึ่งว่า สินค้าของบริษัทมีมูลค่าสูง จึงไม่มีความจำเป็นต้องพึ่งพิงยอดขายเยอะๆ เพื่อทำให้กำไรงอกเงย ซึ่งเป็นจุดเด่นที่จะทำให้ PTTGC กลายเป็นบริษัทที่เติบโตแบบยั่งยืน และกลายเป็นหุ้นที่เหมาะต่อการลงทุนมากที่สุดในเวลานี้ครับ
เนื่องจากเมื่อนำเอาตัวเลขกำไรต่อหุ้นที่ระดับ 5.74 บาท มาเทียบกับค่า P/E ที่ระดับ 20 เท่า ได้ราคาเป้าหมายประมาณ 115 บาท ซึ่งเป็นการส่งสัญญาณให้รู้ว่า ราคาหุ้นน่าจะถีบตัวขึ้นไปได้อีกเยอะพอสมควร เพราะราคาหุ้นล่าสุดยังอยู่ไม่ถึงระดับ 80 บาท จึงเหลือแก๊ปให้หุ้นวิ่งขึ้นอีกเยอะเลยทีเดียว
หรือถ้าคิดในมุม conservative โดยใช้ค่า P/E ที่ระดับ 15 เท่า ราคาเป้าหมายของหุ้นตัวนี้จะอยู่ที่ระดับ 86 บาทเป็นอย่างต่ำ ซึ่งยังมีแก๊ปให้หุ้นวิ่งอีกเยอะเลยพอสมควรเช่นกันครับ
วันนี้ถึงเชื่อได้อย่างสนิทใจว่า PTTGC ไม่ได้ขึ้นแค่แป๊บเดียวเลิก แต่เป็นการวิ่งแรลลี่ยาวอย่างแน่นอน
…
 

กราฟประกอบคอลัมน์ : Aspen, ราคาปิด ณ วันที่ 24 ก.พ.60